মুহাম্মদ ইবনে আহমদ ইবনে আবি দুআদ

**মুহাম্মদ ইবনে আহমদ ইবনে আবি দুয়াদ** ( ; মৃত্যু ৮৫৪ খ্রি.) ছিলেন নবম শতাব্দীর মাঝামাঝি সময়ে একজন ভারপ্রাপ্ত প্রধান বিচারক। তিনি নিজের পিতা আহমদ ইবনে আবি দু'আদের মুতাজিলি দৃষ্টিভঙ্গির একজন কঠোর সমর্থক ছিলেন এবং ৮৪৮ সালে আব্বাসীয় খিলাফতের একজন ভারপ্রাপ্ত প্রধান বিচারক হিসেবে দায়িত্ব পালন করেন। তবে তিনি মোটেই প্রভাবশালী ছিলেন না; বরং আব্বাসীয় খলিফা আল-মুতাওয়াক্কিলের হুকুমের পুতুল ছিলেন বলে উল্লেখ করা হয়।  

## জীবন
মুহাম্মদ আহমদ ইবন আবি দুয়াদের পুত্র ছিলেন। আহমদ ইবন আবি দুয়াদ ৯ম শতাব্দীর মাঝামাঝি সময়ের একজন প্রসিদ্ধ ধর্মীয় বিচারক (কাজি) ছিলেন এবং তিনি মুতাযিলি মতবাদের একজন কঠের সমর্থক ছিলেন। ৮৩৩ খ্রিস্টাব্দে তাকে আব্বাসীয় খিলাফতের প্রধান বিচারপতি হিসেবে নিয়োগ করা হয়। এরপর তিনি খলিফা আল-মুতাসিম ও আল-ওয়াসিকের শাসনামলে অত্যন্ত প্রভাবশালী ব্যক্তিত্বে পরিণত হন। প্রধান বিচারপতি হিসেবে দায়িত্ব পালনকালে তিনি রাষ্ট্রের সরকারি মতাদর্শ হিসেবে মুতাযিলি মতবাদকে বজায় রাখার জন্য সক্রিয়ভাবে কাজ করেন। এই উদ্দেশ্যে তিনি খিলাফতের কর্মকর্তা ও আলেমদের মধ্যে মুতাযিলি মতবাদের প্রতি আনুগত্য নিশ্চিত করার লক্ষ্যে পরিচালিত ধর্মীয় তদন্ত (মিহনা) চালানোর ক্ষেত্রে গুরুত্বপূর্ণ ভূমিকা পালন করেন।

খলিফা মুতাওয়াক্কিলের শাসনকাল ( ৮৪৭–৮৬১) পূর্ববর্তী খলিফা আল-মুতাসিম ও আল-ওয়াসিকের রাষ্ট্রীয় নীতি পরিবর্তিত হয়। নতুন খলিফা দৃঢ়ভাবে সিদ্ধান্ত নেন যে, তার দুই পূর্বসূরির সময় যারা অত্যন্ত প্রভাবশালী হয়ে উঠেছিল, তাদের ক্ষমতা ভেঙে দিতে হবে। ফলে তার শাসনের প্রথম কয়েক বছরের মধ্যেই তিনি তাদের অধিকাংশকেই হত্যা করেন অথবা ক্ষমতা থেকে অপসারণ করেন। এদের মধ্যে প্রভাবশালী আমলা ইবনুল জাইয়্যাত ও প্রধান দরবারি ইতাখও অন্তর্ভুক্ত ছিলেন। এছাড়াও মুতাওয়াক্কিল ধর্মীয় নীতিতে পূর্ববর্তী খলিফাদের পথ থেকে সরে আসার সিদ্ধান্ত নেন। তিনি বিশেষ করে সেই বিতর্কের অবসান ঘটাতে চান, যা কুরআন সৃষ্ট (মাখলুক) নাকি অসৃষ্ট (গায়র মাখলুক) এই প্রশ্নকে কেন্দ্র করে দীর্ঘদিন ধরে চলেছিল। যদিও তিনি সরাসরি ঐতিহ্যবাদী আলেমদের দলের একজন ছিলেন না, তবু ধীরে ধীরে তিনি মুতাযিলি মতবাদ থেকে দূরে সরে যান এবং মিহনা প্রক্রিয়াকে স্থগিত করেন। শেষ পর্যন্ত তিনি সেই মতাদর্শিক শাসনব্যবস্থার অবসান ঘটান, যা ৮৩৩ সাল থেকে সরকার ব্যবস্থায় কার্যকর ছিল।

## নিয়োগ
নতুন খলিফা মুতাওয়াক্কিল প্রথম দিকে আহমদ ইবন আবি দুয়াদের বিরুদ্ধে কোনো ব্যবস্থা নেননি এবং তিনি প্রাদেশিক শহরগুলোতে কাজি নিয়োগ দিতে থাকেন। তবে আল-মুতাওয়াক্কিল ক্ষমতায় আসার এক বছরেরও কম সময়ের মধ্যে প্রধান বিচারপতি একটি গুরুতর স্ট্রোকে আক্রান্ত হন, যার ফলে তিনি আংশিকভাবে পক্ষাঘাতে আক্রান্ত হয়ে পড়েন। তখন তার পুত্র মুহাম্মদ বাধ্য হয়ে তার দায়িত্বগুলো পালন করতে শুরু করেন। মুহাম্মদ তার পিতার তুলনায় কম প্রভাবশালী ছিলেন এবং মুতাওয়াক্কিল পরবর্তী কয়েক বছর মুতাজিলিদের বিরুদ্ধে বৈরী পদক্ষেপ নিতে থাকায় তাদের পরিবারের মর্যাদা কমে যায়। এছাড়া মুতাওয়াক্কিল ইবনে আবি দুয়াদের নিয়োগ করা কয়েকজন কাজিকে তাদের পদ থেকে অপসারণ করেন এবং কুরআনের প্রকৃতি নিয়ে বিতর্কের সমাপ্তি ঘটানোর নির্দেশ দেন।

## অপসারণ
৮৫১ সালের শেষের দিকে আল-মুতাওয়াক্কিল সিদ্ধান্ত নেন যে, তিনি ইবনে আবি দু’য়াদকে সম্পূর্ণরূপে ক্ষমতা থেকে অপসারণ করবেন। তিনি তাঁর পুত্র মুহাম্মদকেও ফৌজদারি আদালতে থাকা তার সকল পদ থেকে সরিয়ে দেন। একই সঙ্গে খলিফা নির্দেশ দেন যে, ইবনে আবি দু’আদ ও তার পরিবারের সমস্ত সম্পত্তি জব্দ করে যেন বিক্রি করা হয়। এরপর মুহাম্মদ ও তার ভাইদের গ্রেপ্তার করে কারাগারে বন্দি করা হয়। এই সময়েই খলিফা মুতাওয়াক্কিল বিখ্যাত ধর্মীয় তদন্ত বা মিহনাকে স্থায়ীভাবে সমাপ্ত করার জন্যও বিভিন্ন পদক্ষেপ গ্রহণ করেন। তিনি ইবন আবি দু’আদের পরিবর্তে তিনি আবারও ইয়াহিয়া ইবনে আকসামকে প্রধান বিচারপতি (কাজি আল-কুদাত) হিসেবে নিয়োগ দেন। একই সঙ্গে ইবনে আবি দু’আদের অধীনে কাজ করা কয়েকজন কাজিকেও তাদের পদ থেকে অপসারণ করা হয়। এসবের পাশাপাশি খলিফা এমন কিছু পদক্ষেপ নেন, যাতে পূর্বে মিহনার কারণে ক্ষতিগ্রস্ত আলেমদের সঙ্গে পুনর্মিলন সম্ভব হয়। তিনি বিখ্যাত হাদিস বিশারদ ও ফকিহ আহমদ ইবন হাম্বলের সঙ্গে সম্পর্ক মেরামত করার চেষ্টা করেন। তাছাড়া বিদ্রোহের অভিযোগে নিহত আহমদ ইবনে নাসরের দেহ জনসমক্ষে প্রদর্শনের যে ব্যবস্থা ছিল, সেটিও তিনি বন্ধ করে দেন এবং দেহটি সরিয়ে নেওয়ার নির্দেশ দেন। অবশেষে ৮৫২ সালের মার্চ মাসে খলিফা নির্দেশ দেন যে, মিহনার কারণে যে সকল বন্দিকে কারাগারে রাখা হয়েছে, তাদের সবাইকে মুক্তি দেওয়া হবে। এই আদেশ কার্যকর হওয়ার মাধ্যমে মূলত আব্বাসীয় যুগের সেই বিতর্কিত মিহনা পর্বের সমাপ্তি ঘটে।

## মৃত্যু
তার পিতা ইবনে আবি দু’আদ নামমাত্র প্রধান বিচারপতির পদ হারানোর পর মাত্র তিন বছর জীবিত ছিলেন। অবশেষে তিনি ৮৫৪ সালের জুন মাসে মৃত্যুবরণ করেন। উল্লেখযোগ্য বিষয় হলো, তিনি মুহাম্মদের মৃত্যুর মাত্র বিশ দিন পরই মারা যান।

## তথ্যসূত্র


## সূত্র

* 
* 
* 
* 
* 
* 
* 

বিষয়শ্রেণী:ফকিহ
বিষয়শ্রেণী:মুতাজিলা